Na osnovu člana 45 stav 1 tačka 1 Zakona o lokalnoj samoupravi ( „Sl. list RCG“, broj 42/03, 28/04, 75/05, 13/06 i „Sl. list CG“, broj 88/09, 03/10, 38/12 i 10/14) u u vezi sa članom 151 Statuta opštine Rožaje („Sl. list CG – Opštinski propisi“, broj 9/11 ) i člana 1 Odluke o pristupanju izmjenama i dopunama Statuta opštine Rožaje ( „Sl. list CG – Opštinski propisi“, broj 12/16), Skupština opštine Rožaje, na sjednici održanoj dana 30.06.2016.godine, donijela je

**O D L U K U**

**o izmjenama i dopunama Statuta opštine Rožaje**

Član 1

U Statutu opštine Rožaje ( „Sl. list Crne Gore – opštinski propisi“, broj 9/11) član 1 mijenja se i glasi: „Statutom opštine Rožaje ( u daljem tekstu: Statut ) uređuju se prava i dužnosti opštine i način njihovog ostvarivanja, poslovi i način odlučivanja lokalnog stanovništva, način i uslovi vršenja sopstvenih poslova, organizacija i način rada organa, način donošenja propisa, način vršenja nadzora nad radom organa Opštine i javnih službi, finansiranje, ustanovljavanje simbola, praznik Opštine i druga pitanja od značaja za funkcionisanje lokalne samouprave”.

Član 2

Poslije člana 1 dodaje se novi član 1a koji glasi: „Svi izrazi koji se u ovom Statutu koriste za lica u muškom rodu obuhvataju iste uzraze u ženskom rodu“.

Član 3

U članu 2 stav 1 poslije riječi „Zakonom“ dodaje se riječ „ovim“.

Član 4

U članu 3 stav 1 poslije riječi „Zakonom“ dodaje se riječ „ovim“.

U članu 3 stav 2 poslije riječi „Rožajama“ dodaju se riječi „Ul. Maršala Tita“.

Član 5

U članu 14 poslije riječi „Zakonom“ dodaje se riječ „ovim“.

Član 6

U članu 15 poslije riječi „Zakonom“ dodaje se riječ „ovim“.

Član 7

U članu 19 stav 1 tačka 6 briše se.

Član 8

U članu 21 stav 2 poslije riječi: „Budžeta Crne Gore“ dodaju se riječi: „U skladu sa propisima o prenošenju, odnosno povjeravanju tih poslova“.

Član 9

U članu 22 stav 5 poslije riječi „Zakonom“ dodaje se riječ „ovim“.

Član 10

Član 23 mijenja se i glasi:

* Opština i javne službe čiji je ona Osnivač, dužne su da vode evidenciju o svojoj imovini;
* Skupština razmatra izvještaj o stanju i kretanju imovine opštine najmanje jednom godišnje.

Vrijednost nepokretnih stvari u imovini opštine procjenjuje organ opštine nadležan za poslove imovine u saradnji sa organom uprave nadležnim za poslove katastra, odnosno drugim ovlašćenim organom ili institucijom za procjenu vrijednosti nepokretnih stvari ili ovlašćena institucija za procjenu.

Član 11

U članu 25 stav 2 poslije riječi „obezbjeđuje se“ riječ „preko“ briše se a dodaje riječ „razmatranjem“.

U članu 25 stav 3 poslije riječi „izvještaj“ dodaje se riječ „spoljne“.

Član 12

U članu 29 stav 1 poslije riječi: „Zakonom“ dodaje se riječ „ovim“.

U članu 29 stav 2 poslije riječi: „građani“ dodaju se riječi: „na neposredinim izborima, tajnim glasanjem“.

Član 13

U članu 31 stav 1 poslije riječi „sjednica“ dodaje se riječ „novoizabrane“.

Član 14

U članu 42 stav 1:

- tačka 7 mijenja se i glasi: „Donosi višegodišnji investicioni plan“;

- tačka 8 mijenja se i glasi. „uvodi lokalne javne prihode i utvrđuje visinu opštinskih

poreza, taksa i naknada“

* tačka 16 poslije riječi u „skladu“ dodaje se riječ „sa“;
* tačka 18 poslije riječi „sekretara“ dodaje se riječ “Skupštine“;
* tačka 45 mijenja se i glasi: „Donosi plan zaštite i spašavanja i jednom godišnje razmatra

stanje zaštite i spašavanja u opštini Rožaje“;

* tačka 51 riječ „podnosi“ zamjenjuje se riječju „pokreće“;

Poslije tačke 51 dodaju se nove tačke:

Tačka 52 Propisuje uslove i način davanja na privremeno korišćenje gradskog građevinskog zemljišta i donosi program privremenog korišćenja gradskog građevinskog zemljišta;

Tačka 53 Propisuje uslove i način izgradnje i postavljanja privremenih objekata;

Tačka 54 Donosi propise o načinu izgradnje, rekonstrukcije održavanja i zaštite lokalnih nekategorisanih puteva;

Tačka 55 Uređuje odnose u oblasti stanovanja i stara se o obezbjeđivanju uslova za održavanje stambenih zgrada;

Tačka 56 Propisuje uslove i način obavljanja prevoza putnika u gradskom i prigradskom linijskom saobraćaju auto-taksi prevoza i prevoza za sopstvene potrebe.

Tačka 52 postaje tačka 57.

Član 15

U članu 43 stav 2 poslije riječi: „obrazuje“ dodaje se riječ: „stalna“.

Član 16

U članu 83 u stavu 1 poslije alineje 4 dodaje se nova alineja koja glasi: „ne obezbijedi javnost

i transparentnost vršenja poslova iz svoje nadležnosti na način propisan članom 149 ovog

Statuta.

Dosadašnja alineja 5 postaje alineja 6.

Član 17

Poslije člana 92 dodaje se novi član 92a.

Klauzula konflikta interesa

Poslovi predsjednika i potpredsjednika opštine i glavnog administratora nespojivi su sa funkcijom odbornika i članstvom u organima upravljanja javnih službi čiji je osnivač jedinica lokalne samouprave.

Poslovi starješine organa lokalne uprave i rukovodilaca javnih službi čiji je osnivač jedinica Lokalne samouprave nespojivi su sa funkcijom odbornika i članstvom upravljanja javnih službi.

Lica iz stava 1 ovog člana ne mogu biti angažovana od javnih službi, pravnih i fizičkih lica za

obavljanje bilo kojih poslova koji su povezani sa poslovima organa lokalne samouprave i u funkciji su ostvarivanja njihovih prava i interesa pred lokalnim organima.

Član 18

Član 149 mijenja se i glasi:

“Javnost i transparentnost rada organa lokalne samouprave, organa lokalne uprave i javnih

službi obezbeđuje se:

* Objavljivanjem opštih i drugih akata u „Službenom listu Crne Gore“ i na internet stranici opštine Rožaje;
* Objavljivanjem na internet stranici jedinice lokalne smouprave odluka o dodjeli poslova, usluga i zaključenih ugovora sa pravnim i fizičkim licima, kao i pojedinačnih odluka i drugih akata i ugovora zaključenih u postupku raspolaganja imovinom opštine;
* Neposredim uvidom građana u akte i druge službene spise koje se tiču ostvarivanja funkcija lokalne samouprave i ostvarivanja prava građana;
* Učešće građana u javnoj raspravi u postupku donošenja odluka i drugih akata kojima se uređuju pitanja od neposrednog interesa za lokalno stanovništvo;
* Organizovanjem različitih oblika edukacije građana;
* Na drugi način propisan Statutom Opštine.

Način ostvarivanja prava i obaveza iz stava 1 ovog člana bliže se uređuje Statutom, Odlukom i Poslovnikom Skupštine Opštine”.

Član 19

Ova Odluka stupa na snagu osmog dana od dana objavljivanja u „ Službenom listu Crne Gore – Opštinski propisi“.

Broj: 211

Rožaje, 04.07.2016.godine

**SKUPŠTINA OPŠTINE ROŽAJE**

Predsjednik Skupštine

Husein Kurtagić, prof., s.r.